Diari Oficial de la Generalitat Valenciana


Sumari del DOGV 8658, del 17-10-2019 (2019/9220)

RESOLUCIÓ de 26 de setembre de 2019, de la Conselleria d'Educació, Cultura i Esport, per la qual es complementen els annexos de la Resolució de 30 de juliol de 2019, de la Conselleria d'Educació, Cultura i Esport, per la qual es resolen els expedients de renovació general del concert educatiu en Educació Primària i unitats d'Educació Especial de suport a la integració de Primària, i de concerts educatius d'Educació Infantil, Educació Secundària Obligatòria, unitats d'Educació Especial de suport a la integració d'Educació Secundària Obligatòria, Educació Especial, Batxillerat i Formació Professional (Formació Professional Bàsica i cicles formatius grau mitjà i grau superior).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8658

Data del DOGV
:   17-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9220


Data del document
:   26-09-2019

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 26 de setembre de 2019, de la Conselleria d'Educació, Cultura i Esport, per la qual es complementen els annexos de la Resolució de 30 de juliol de 2019, de la Conselleria d'Educació, Cultura i Esport, per la qual es resolen els expedients de renovació general del concert educatiu en Educació Primària i unitats d'Educació Especial de suport a la integració de Primària, i de concerts educatius d'Educació Infantil, Educació Secundària Obligatòria, unitats d'Educació Especial de suport a la integració d'Educació Secundària Obligatòria, Educació Especial, Batxillerat i Formació Professional (Formació Professional Bàsica i cicles formatius grau mitjà i grau superior). [2019/9220]  
  
La Resolució de 30 de juliol de 2019, de la Conselleria d'Educació, Cultura i Esport, resol els expedients de renovació general del concert educatiu en Educació Primària i unitats d'Educació Especial de suport a la integració de Primària, i de concerts educatius d'Educació Infantil, Educació Secundària Obligatòria, unitats d'Educació Especial de suport a la integració d'Educació Secundària Obligatòria, Educació Especial, Batxillerat i Formació Professional (Formació Professional Bàsica i cicles formatius grau mitjà i grau superior).  
  
En els annexos I i II de l'esmentada resolució s'especifiquen les unitats que, havent-se estimat el seu concert, van quedar condicionades al compliment del que s'estableix en l'article 4.6 de l'annex del Decret 6/2017, de 20 de gener, del Consell, pel qual s'aprova el Reglament de concerts educatius a la Comunitat Valenciana i es convoca el procés general d'accés o renovació.  
L'article 5 del Reial decret 2377/1985, de 18 de desembre, pel qual s'aprova el Reglament de normes bàsiques sobre concerts educatius, estableix que per a acollir-se al règim de concerts educatius, els centres privats hauran de complir els requisits mínims que s'establisquen en desenvolupament de l'article 14 de la Llei orgànica reguladora del dret a l'educació, estar autoritzats per a impartir els ensenyaments que constitueixen l'objecte del concert, sotmetre's a les normes establides en el títol IV d'aquesta llei orgànica i assumir les obligacions derivades del concert en els termes establits en aquest reglament.  
Per tot el que s'ha exposat, i de conformitat amb la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació; la Llei orgànica 8/2013, de 9 de desembre, per a la millora de la qualitat educativa; i altres normes i resolucions anteriorment citades.  
Vista la proposta del director general de Centres Docents, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i dins dels límits establits per l'Acord del Consell de 18 de maig de 2018, resolc:  
  
Primer  
Concertar amb caràcter definitiu, des de l'inici del curs 2019-20 fins a la pròxima renovació general, les unitats indicades en l'annex d'aquesta resolució, que van quedar condicionades en la Resolució de 30 de juliol de 2019, per complir amb els requisits establits en els punts 5 i 6 de l'article 4 de l'annex del Decret 6/2017, de 20 de gener.  
  
Segon  
No concertar les unitats indicades en l'annex d'aquesta resolució, que van quedar condicionades en la Resolució de 30 de juliol de 2019, per no complir dins del termini i en la forma escaient amb els requisits establits en el punt 6 de l'article 4 de l'annex del Decret 6/2017, de 20 de gener.  
  
Tercer  
Concertar amb caràcter provisional 1 unitat condicionada de primer curs d'Educació Primària del centre privat Larrodé de Catarroja, amb codi 47434275 i expedient núm. 1098845, ja que atén una necessitat urgent d'escolarització que no pot ser atesa de cap altra forma; tot això en aplicació de l'article 19 de l'annex del Decret 6/2017, de 20 de gener, del Consell, i ja que, en la data d'emissió d'aquesta resolució, no compleix dins del termini i en la forma escaient amb els requisits establits en el punt 6 de l'article 4 d'aquest decret.  
  
Quart  
Advertit error material pel qual s'omet el concert d'Educació Infantil en l'expedient núm. 1100366, del centre privat Pureza de María de València, amb codi 36206262, s'indica que el concert a partir del curs 2019-20 queda establit en 2 unitats de 3 anys, 3 unitats de 4 anys i 3 unitats de 5 anys, totes amb caràcter definitiu, i en virtut de la Resolució de 24 de juliol de 2018 per la qual s'estima el recurs de reposició interposat pel centre privat contra la Resolució de 12 de juny de 2018, de la Conselleria d'Educació, Investigació, Cultura i Esport (DOGV 8348, 27.07.2018).  
Les dades corresponents als centres i ensenyaments continguts en la present resolució s'inscriuran en el Registre de centres docents de la Comunitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller amb competències en matèria educativa en el termini d'un mes a comptar des de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
  
València, 26 de setembre de 2019.- El conseller d'Educació, Cultura i Esport: Vicent Marzà i Ibáñez.